钦定古今图书集成/明伦汇编/氏族典/第297卷 > 《廖用贤尚友录》 > 羊鉴
## 钦定古今图书集成/明伦汇编/氏族典/第297卷 > 《廖用贤尚友录》 > 羊鉴

按《晋书羊鉴传》，“鉴字景期，太山人，为东阳太守，累迁
太子左卫率。时徐龛反叛，司徒王导以鉴是龛州里
冠族，必能制之，请遣北讨。鉴深辞才非将帅，导不纳，
强启授以征讨都督，果败绩。有司正鉴斩刑，元帝诏
以鉴太妃外属，特免死除名。久之，为少府。及成帝即
位，豫讨苏峻，以功封丰城县侯，徙光禄勋，卒。”